**ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260, e -mail:** [**obshtina@gurkovo.bg**](mailto:obshtina@gurkovo.bg)**, web: http://www.gurkovo.bg**

изх. №

**до**

**общински съвет – Гурково**

**предложение**

**от Кънчо Папазов – Кмет на Община Гурково**

**Относно: Приемане на Наредба за изменение и допълнение на Наредба  за определянето и администрирането на местните такси и цени на услуги на територията на Община Гурково.**

**Уважаеми господин Драчев,**

**Уважаеми дами и господа общински съветници,**

Таксата битови отпадъци (ТБО) е публично общинско вземане, начинът и редът за определяне, на което са уредени в Закона за местните данъци и такси (ЗМДТ) и в Наредбата за определянето и администрирането на местните такси и цени на услуги на територията на Община Гурково, съгласно чл. 9 от ЗМДТ. Таксата битови отпадъци се дължи от задължените лица по чл. 11 от ЗМДТ, като определянето на нейния размер е едно от най-значимите за общините обстоятелства, тъй като с нея се организират услугите по сметопочистване на територията на съответната община.

Качеството на услугата по сметопочистване в общината е едно от най-важните за жителите й. През 2017 г. в Държавен вестник, бр. 88/03.11.2017 г. е публикуван Закон за изменение и допълнение на ЗМДТ, въвеждащ ключови промени в определянето и администрирането на таксата за битови отпадъци. Основната цел на приемане на закона е осигуряване на справедливост и по-точно разпределение на разходите за управление на отпадъците според принципа „замърсителят плаща”, който е ключов елемент от политиките на Европейския съюз в областта на управление на отпадъците. Принципът „замърсителят плаща” е въведен с Директива 2008/98/ЕО на Европейския парламент и на Съвета от 19 ноември 2008 г.

Тези промени, касаещи въвеждане на „замърсителя плаща” в нормативното регулиране на такса битови отпадъци, следвало да се прилагат от 1 януари 2020 г., но през годините, срокът за влизането им в сила е променян многократно. С публикувания Закон за изменение и допълнение на Закона за местните данъци и такси(Държавен вестник, бр. 81/24.09.2024 г.), окончателно определя срока за влизане в сила на новия начин на определяне на таксата битови отпадъци на 1 януари 2026 г. Горното от своя страна налага още през 2025 г. да бъдат приети изменения на Наредбата по чл. 9 от ЗМДТ, т.е. на подзаконово нормативно ниво в относимия общински подзаконов нормативен акт, а именно Наредбата за определянето и администрирането на местните такси и цени на услуги на територията на Община Гурково. Тези изменения са необходими, за да се закрепи нормативно основата, на която следва да се изработи и приема План-сметката по чл. 66, ал. 3, т. 1 от ЗМДТ, която към настоящия момент е действаща /редакция ДВ бр. 88 от 2017 г., посл. изм. ДВ, бр. 81/24.09.2024 г./ План-сметка от своя страна включва всички относими за календарната години разходи на общината за извършване на дейности по предоставяне на услугите по чл. 62 от ЗМДТ, които са:

1. събиране и транспортиране на битови отпадъци до съоръжения и инсталации за тяхното третиране;

2. третиране на битовите отпадъци в съоръжения и инсталации;

3. поддържане на чистотата на териториите за обществено ползване в населените места и селищните образувания в общината.

Съгласно § 16 от ПЗР на ЗИД на ЗМДТ /редакция ДВ, бр. 81/24.09.2024 г./ срокът за одобряване на план-сметката за 2026 г. за всяка от услугите по чл. 62 от ЗМДТ е 31 януари 2026 г. Съгласно относимата редакция на разпоредбата на чл. 67, ал. 4, 5 и 6 от ЗМДТ - § 6 от ЗИД на ЗМДТ (Обн. - ДВ, бр. 88 от 03.11.2017 г., посл. изм., бр. 81 от 24.09.2024 г., в сила от 24.09.2024 г.), количеството битови отпадъци е водеща основа за определяне на размера на таксата за битови отпадъци.

Общинският съвет може да приеме основа или основи, различни от посочената в чл.62, ал. 4, при условие че съществуват обективни обстоятелства, възпрепятстващи прилагането. Общинският съвет приема основите за изчисляване размера на таксата за всяка от услугите по чл. 62 с наредбата по чл. 9 от ЗМДТ.

Предложението за приемане или изменение на наредбата по чл. 9 от ЗМДТ съдържа и мотивите за избор на определената основа, а в случаите по ал. 5 - и мотиви за неприлагане на основата по ал. 4, както и вида и източника на информация за изчисляване размера на таксата за битови отпадъци.

В изпълнение на горното е изготвен Проект на Наредба за изменение и допълнение на Наредбата за определянето и администрирането на местните такси и цени на услуги на територията на Община Гурково, като неразделна част от същия и в изпълнение на процедурните изисквания са изготвени Мотиви по чл. 26 от ЗНА, Мотиви и анализ по относимата редакция на чл. 67, ал. 6 от ЗМДТ - § 6 от ЗИД на ЗМДТ.

На 03.12.2025 г., на интернет страницата на Община Гурково са публикувани Проект на Наредба за изменение и допълнение на Наредбата за определянето и администрирането на местните такси и цени на услуги на територията на Община Гурково и Мотиви за изменение и допълнение по чл. 26 от ЗНА, Мотиви и анализ по относимата редакция на чл. 67, ал. 6 от ЗМДТ - § 6 от ЗИД на ЗМДТ.

Срокът за предложения и становища по проекта изтича на 17.12.2025 г., като към настоящия момент такива не са постъпили. Съответно, ако постъпят такива, те ще бъдат представени и на сесията на Общински съвет.

Предвид гореизложеното и на основание чл. 9 от ЗМДТ и Закона за изменение и допълнение на Закона за местните данъци и такси, предлагам Общински съвет Гурково да вземе следното

**Р Е Ш Е Н И Е**

Приема Наредба за изменение и допълнение на Наредбата за определянето и администрирането на местните такси и цени на услуги на територията на Община Гурково /приета с Решение № 262 от 18.09.2025 г./ на общински съвет Гурково.

Неразделна част от настоящото Решение са:

1. Мотиви по чл. 26 от ЗНА
2. Мотиви и анализ по относимата редакция на чл. 67, ал. 6 от ЗМДТ - § 6 от ЗИД на ЗМДТ (Обн. - ДВ, бр. 88/03.11.2017 г., посл. изм., бр. 81/24.09.2024 г., в сила от 24.09.2024 г.).
3. Проект на Наредбата за изменение и допълнение на Наредба  за определянето и администрирането на местните такси и цени на услуги на територията на Община Гурково.

**ВНОСИТЕЛ**

**КЪНЧО ПАПАЗОВ**

**КМЕТ НА ОБЩИНА ГУРКОВО**

*Съгласували:*

*адв. Таня Димитрова – юрист на Община Гурково*

*Т. Папазова – Началник отдел СЕПОПМДТ*

*М. Коева – Началник отдел ФС*

*Изготвили:*

*Румяна Драганова – Началник отдел ХДОСЕ*

*Ваня Иванова – Гл. експерт МДТ*