**Проект**

**за изменение и допълнение на**

**Наредба за определяне и администриране на местните такси и цени на услуги на територията на община Гурково,**

**приета с Решение №262/18.09.2025 г.**

**с Протокол № 23 на ОбС Гурково**

**Глава втора, Местни такси, Раздел I Такса за битови отпадъци се изменя както следва:**

**чл. 21** (1) Таксата за битови отпадъци се заплаща за извършваните от общината услуги по:

1. Събиране и транспортиране на битови отпадъци до съоръжения и инсталации за тяхното третиране;

2. Третиране на битовите отпадъци в съоръжения и инсталации;

3. Поддържане на чистотата на териториите за обществено ползване в населените места и селищните образувания в общината.

(2) Таксата за битови отпадъци се заплаща на две равни вноски в следните срокове: до 30 юни и до 31 октомври на годината, за която е дължима.

(3) На предплатилите в срока по чл. 28, ал. 2 от ЗМДТ дължимата такса за цялата година, се прави отстъпка от 5 на сто.

(4) За новопридобити имоти таксата се събира от началото на следващия месец. Когато ползването е започнало преди окончателното завършване на сградата, таксата се дължи от началото на месеца, през който ползването е започнало.

(5) За сгради, подлежащи на събаряне таксата се събира включително и за месеца, през който е преустановено ползването.

(6) Не се събира такса за:

1. Събиране и транспортиране на битови отпадъци до съоръжения и инсталации за тяхното третиране и третиране на битовите отпадъци в съоръжения и инсталации за имоти, намиращи се в райони, в които услугите не се предоставят от общината; или ако имотът не се ползва през цялата година и е подадена декларация по образец (Приложение № 10) в Община Гурково, от собственика или ползвателя на имота, в срок до 31 декември на предходната година. При настъпване на промяна в декларираните обстоятелства и данни /ползване на имота/, задължените лица подават писмено уведомление в 14-дневен срок до Община Гурково и таксата за битови отпадъци се определя в пълен размер за цялата година. В случаите, когато в имота, деклариран като неползван, след проверка от органите по приходите, кметовете и кметските наместници в Община Гурково, се установи с констативен протокол ползване, нарушителите не се освобождават от заплащането на таксата и се санкционират, съгласно чл.123, ал.3 от ЗМДТ.

2. За битови отпадъци за услугите, предоставени на молитвени домове, храмове и манастири, в които се извършва богослужебна дейност от законно регистрираните вероизповедания в страната, заедно с поземлените имоти, върху които са построени. Освобождаването от таксата става само при условие, че имотите не се ползват със стопанска цел, несвързана с пряката им богослужебна дейност.

3. Поддържане на чистотата на териториите за обществено ползване – когато услугата не се предоставя от общината.

4. Сметосъбиране и сметоизвозване за имотите, които са публична държавна и публична общинска собственост.

**чл. 22.** (1) Годишният размер на таксата се определя, както следва: размерът на таксата за битови отпадъци за всяко задължено лице се определя за календарна година при спазване на принципа за понасяне на разходите от причинителя или притежателя на отпадъците.

(2) Размерът на таксата за битови отпадъци за всяко задължено лице е сумата от размера на таксата за всяка услуга по чл. 21, ал.1, която се определя, като разходите за сметка на таксата за битови отпадъци за текущата година от план-сметката, формирани по реда на чл. 66, ал. 13 от ЗМДТ за всяка услуга по чл. 21, ал.1, се разпределят, като се приложи съответният начин за изчисление в зависимост от приетите от общинския съвет основи за услугите по чл. 21, ал.1.

(3) Размерът на таксата за единица основа се определя в лева/евро за всяка календарна година и се приема с решението на общинския съвет по чл. 66, ал. 3, т. 2 от ЗМДТ за одобряване на план-сметката.

(4) Основите за определяне на размера на таксата за битови отпадъци, са както следва:

1. За услугата по събиране и транспортиране на битови отпадъци до съоръжения и инсталации за тяхното третиране - количеството на битовите отпадъци събирани в стандартен съд, разположен в границите на имота, /кофа 120 л., контейнер тип „Бобър” 1100 л. и контейнер 4 м3/ съобразно вида, броя и честотата на извозване на ползваните през годината стандартни съдове за изхвърляне на битови отпадъци.

2. За услугата по третиране на битови отпадъци в съоръжения и инсталации - количеството на битовите отпадъци събирани в стандартен съд, разположен в границите на имота, / кофа 120 л., контейнер тип „Бобър” 1100 л. и контейнер 4 м3/ съобразно вида, броя и честотата на извозване на ползваните през годината стандартни съдове за изхвърляне на битови отпадъци.

3. За услугата по поддържане на чистотата на териториите за обществено ползване в населените места - разгъната застроена и незастроена площ на недвижимия имот.

(5) Годишният размер на частта от таксата за битови отпадъци за имота според количеството отпадъци, определено съобразно броя и вместимостта на необходимите съдове за събирането им (кофа 120 л., контейнер тип „Бобър” 1100 л. и контейнер 4 м3) и честотата на тяхното транспортиране, за услугите по чл.21, ал.1, т.1 и т.2 се определя по следната формула:

Тс = E x Sp,

където:

Tс е годишен размер на частта от таксата за битови отпадъци за имота според количеството отпадъци, определено съобразно броя и вместимостта на необходимите съдове за събирането им и честотата на тяхното транспортиране;

Е - размер на частта от таксата за битови отпадъци за единица основа според количеството отпадъци, определено съобразно броя и вместимостта на необходимите съдове за събирането им и честотата на тяхното транспортиране;

Sp - количество на битовите отпадъци за имота в килограми, определено съобразно броя и вместимостта на необходимите съдове за събирането им и честотата на тяхното транспортиране.

Размерът на частта от таксата за битови отпадъци за единица основа според количеството отпадъци, определено съобразно броя и вместимостта на необходимите съдове за събирането им и честотата на тяхното транспортиране, се определя по следната формула:

E = Rps / S,

където:

Е е размер на частта от таксата за битови отпадъци за единица основа според количеството отпадъци, определено съобразно броя и вместимостта на необходимите съдове за събирането им и честотата на тяхното транспортиране;

Rps - разходите за сметка на таксата за битови отпадъци от план-сметката за извършване на услугите по чл. 5, ал. 2, т. 1 и/или 2 в общината;

S - прогнозно количество на битовите отпадъци в общината, които ще се съберат за календарната година, с изключение на битовите отпадъци от териториите за обществено ползване, в килограми.

Количеството на битовите отпадъци за един имот се определя по следната формула:

Sp = Sc x B x H,

където:

Sp е количество на битовите отпадъци за един имот в килограми, определено съобразно броя и вместимостта на необходимите съдове за събирането им и честотата на тяхното транспортиране;

Sc - количество на отпадъците за един съд за събиране на отпадъци в имота в килограми;

B - брой на съдовете за имота за годината;

H - честота на транспортиране на битовия отпадък за годината.

Количеството на отпадъците за един съд за събиране на битови отпадъци се определя в зависимост от вида на съда и неговата вместимост, преобразувана в тегло съобразно плътността на отпадъка съгласно нормите, определени от производителя.

(6) Видът на необходимите съдове за събиране на битовите отпадъци и тяхната вместимост за всеки един имот се определя служебно от общинската администрация или на база подадени декларации за определяне на такса битови отпадъци според количеството от собственици на недвижими имоти, според фактическото му използване и на база използваните съдове за имота през предходната година, както следва:

- за жилищни имоти – 1 брой кофа 120 л., за много етажни жилищни сгради /апартаменти/ - 1 бр. или повече контейнери тип „Бобър” – 1100 л. или контейнер 4м3

- за производствени, складови, курортни, спортни и др. - 1 бр. или повече контейнери тип „Бобър” – 1100 л. или 1 бр. контейнер 4м3.

(7) Информацията по ал. 6 се прилага към изготвената план-сметка за календарната година и се публикува ежегодно на интернет страницата на Община Гурково по реда на чл.18, ал.2 от Наредба за реда за изготвяне и образеца на план-сметката за относимите разходи за извършване на дейностите по предоставяне на услугите, за които се заплаща таксата за битови отпадъци, и за начина на изчисляване размера на таксата при прилагане на основите, предвидени в ЗМДТ.

(8) Количеството на отпадъците за един съд за събиране на битови отпадъци се определя в зависимост от вида на съда и неговата вместимост, преобразувана в тегло съобразно плътността на отпадъка съгласно нормите, определени от производителя.

(9) При промяна на броя на необходимите съдове през годината или при новопостроена сграда задължените лица подават в Община Гурково в срок до 30 ноември на предходната година, Декларация по образец – Приложение №10А към настоящата Наредба. В декларацията се посочва видът и броят на съдовете за събиране на битовите отпадъци за имота, които ще се използват през годината, съобразно честотата на извозване на битовите отпадъци. Данните от декларациите се вземат предвид, след извършване проверка от общинската администрация на декларираното в тях.

(10) Годишният размер на частта от таксата за битови отпадъци за имота според разгънатата застроена и незастроена площ на имота за услугата по чл.21, ал.1, т.3 се определя по следната формула:

Тpl = Epl х Pi,

където Тpl – годишен размер на частта от таксата за битови отпадъци за имота за услугата по чл. 21, ал.1, т.3 според разгънатата застроена и незастроена площ на имота; Еpl – размер на частта от таксата за битови отпадъци за единица основа за услугата по чл.21, ал.1, т.3 според разгънатата застроена и незастроена площ на имота;

Pi – площ на имота.

Размерът на частта от таксата за битови отпадъци за единица основа според разгънатата застроена и незастроена площ на имота за услугата по чл.21, ал.1, т.3 се определя по следната формула:

Epl = R / Po,

където Еpl – размер на частта от таксата за битови отпадъци за единица основа за услугата по чл.21, ал.1, т.3 според разгънатата застроена и незастроена площ на имота; R – разходите за сметка на таксата за битови отпадъци от план-сметката за извършване на услугата по чл.21, ал.1, т.3 в общината;

Po – общ размер на разгънатата застроена и незастроена площ на всички имоти на територията на общината, за които се предоставят услугите по чл.21, ал.1.

(11) За имоти, които представляват незастроени терени и прилежащи площи към сгради, попадащи в границите на обслужваните райони, съгласно Заповедта по чл.63, ал.2 от ЗМДТ се дължи такса само за услугата по почистване на териториите за обществено ползване.

**чл. 23.** Със заповед на кмета на общината, обявена публично, до 31 октомври на предходната година се определят границите на районите и видовете предлагани услуги по чл.62 от ЗМТД в съответния район и честотата на сметоизвозване.

**чл. 24**. Таксата за битови отпадъци се събира от Общинска администрация Гурково, звено „Местни данъци и такси“ и се разходва по предназначение.

**чл. 25**. Не се допускат изменения в приетия от Общинския съвет начин на определяне и размер на таксата за битови отпадъци в течение на годината.

Измененията на наредбата влизат в сила от 01.01.2026 г.

Приложение №10А към чл.22, ал. 9

**Д Е К Л А Р А Ц И Я**

*на основание чл. 22, ал. 9 от Наредба за определянето и администрирането на местните такси и цени на услуги на територията на община Гурково*

**за промяна на броя на необходимите съдове за битови отпадъци или при новопостроена сграда**

От…………………......................................................ЕГН/ЕИК..........………………………

*/собствено, бащино, фамилно име и ЕГН на лицето; наименование и ЕИК на предприятието /*

адрес: ……………….………………………………………………………….……………….

*/адрес по местоживеене на лицето или седалище и адрес на управление на предприятието /*

Представлявано от…………......................................ЕГН.........................................................

*/собствено, бащино, фамилно име и ЕГН на представляващия /*

чрез пълномощник ……......................................................ЕГН/ЛНЧ.............………………

*/собствено, бащино, фамилно име и ЕГН/ЛНЧ на пълномощника /*

адрес: ……………….………………………………………………………….……………….

съгласно **пълномощно** №.................../......................г., издадено от …………………..……

**Д Е К Л А Р И Р А М , че за имот с партиден №……………….…...……,** **представляващ ……………………………, находящ се на адрес: ………………………………………….…………………………………………………………, деклариран с декларация вх.№ ……………………./……………………г.**

**през ……………………г. ще използвам следните съдове за битови отпадъци:**

|  |  |  |
| --- | --- | --- |
| **№** | **Вид съд – кофа 110/120 л., контейнер тип „Бобър” – 1100 л.** | **Брой съдове** |
| **1** |  |  |
| **2** |  |  |
| **3** |  |  |

**Дата:…………… 20..… год.** **Декларатор:** …………………… /подпис/

Забележка:

Съгласно чл.22, ал.9 отНаредбата,при промяна на броя на необходимите съдове през годината или при новопостроена сграда задължените лица подават в Община Гурково в срок до 30 ноември на предходната година Декларация по образец – Приложение №10А от Наредбата. В декларацията се посочва видът и броят на съдовете за събиране на битовите отпадъци за имотите, които ще се използват през годината, съобразно честотата на извозване на битовите отпадъци.

Когато декларацията не е попълнена коректно, не е подадена в срока по ал. 9 или са заявени по-малко от необходимия брой и вид съдове, размерът на таксата за битови отпадъци се определя служебно, съгласно чл. 67, ал. 13 от ЗМДТ. От размера на дължимата годишна такса се приспада платената част, като върху разликата се дължат лихви съобразно сроковете за плащане.

Съгласно чл.123, ал.3 от ЗМДТ, който декларира неверни данни и обстоятелства, водещи до намаляване или освобождаване от такса, се наказва с глоба от 50 до 200 лева, а юридическите лица и едноличните търговци - с имуществена санкция в размер от 100 до 500 лева.

Приложение № 10 към чл.21, ал. 6, т. 1 от Наредбата за определяне и администриране на местните такси и цени на услуги на територията на община Гурково

Вх. №..................................... ДО

Дата....................................... ОБЩИНА ГУРКОВО

ДЕКЛАРАЦИЯ по чл. 71, т. 1 от ЗМДТ

**за освобождаване от такса за сметосъбиране и сметоизвозване**

**1.** от............................................................................................................................................... (собствено, бащина и фамилно име и ЕГН на лицето, наименование на предприятието и ЕИК)

собственик/ползвател с учредено право на ползване за декларирания имот с адрес .......................................................................................................................................................

(адрес по местоживеене или седалище и адрес на управление на предприятието)

**2.** от.............................................................................................................................................. (собствено, бащина и фамилно име и ЕГН на лицето, наименование на предприятието и ЕИК)

собственик/ползвател с учредено право на ползване за декларирания имот с адрес .......................................................................................................................................................

(адрес по местоживеене или седалище и адрес на управление на предприятието)

Известно ми е, че за деклариране на неверни данни нося отговорност по чл. 313 от Наказателния кодекс.

Подпис на декларатора/ите:

1.............................................

2.............................................

**Уважаеми …………………………………………………….,**

Декларирам/е в качеството си на задължено/и лице/а за такса за битови отпадъци, че недвижим имот с партиден №..................................................................................................,

(№ под който имота е заведен в съответната община)

представляващ ......................................................, с адрес ...........................................................

(вид на имота) (гр.(с.), район, ж.к., ул., бл., вх., ет., ап.)

...........................................................................................................................................................

няма да се ползва през цялата.................година.

Дата:............................. Подпис на декларатора/ите:

1.............................................

2............................................